stanford-oval/wikipedia huggingface dataset:
Kirka – Hetki lyö

| Kirka – Hetki lyö |
| --- | --- |

Kirjailija:  Petri Lahti
Kansitaiteilija:  Marko Tapani
Kieli:  suomi
Genre:  elämäkerta
Kustantaja:  Readme.fi
Julkaistu:  elokuu 2022
Ulkoasu:  sidottu
Sivumäärä:  300
ISBN:  978-952-373-435-7
Löydä lisää kirjojaKirjallisuuden teemasivulta
Kirka – Hetki lyö on Petri Lahden kirjoittama elämäkerta suomalaislaulaja Kirkasta. Elokuussa 2022 ilmestynyt teos keskittyy pääasiassa Kirkan musiikkiin, mutta se dokumentoi myös muistoja ja näkemyksiä hänen keikoistaan ja julkisuuskuvastaan.
OnePlus 3T

| OnePlus 3T |
| --- | --- |


Valmistaja:  OnePlus
Slogan:  A day’s power in half an hour.
Julkaistu:  15. marraskuuta 2016 
Edeltäjä:  OnePlus 3
Seuraaja:  OnePlus 5
Käyttöverkot:   GSM / HSPA / EVDO / LTE GSM: 850 / 900 / 1800 / 1900 HSDPA: 850 / 900 / 1900 / 2100 (maailmanlaajuinen malli) HSDPA: 850 / 900 / 1700(AWS) / 1900 / 2100 (Pohjois-Amerikan malli) CDMA2000: 1xEV-DO (Pohjois-Amerikan malli) LTE: taajuusalueet 1(2100), 3(1800), 5(850), 7(2600), 8(900), 20(800), 38(2600) & 40(2300) (maailmanlaajuinen malli) LTE: taajuusalueet 1(2100), 2(1900), 4(1700/2100), 5(850), 7(2600), 8(900), 12(700), 17(700), 30(2300) (Pohjois-Amerikan malli) 
Mitat:  152,7 × 74,7 × 7,35 × mm 
Paino:  158 g 
Näyttö:  5,5 tuumaa 
Näytön kuvatarkkuus:  401 ppi  1 920 × 1 080 px 
Värien lukumäärä:  16 miljoonaa 
Suoritin:  Qualcomm Snapdragon 821 
Grafiikkapiiri:  Adreno 530 
Keskusmuisti:  6 Gt 
Flash-muisti:  64, 128 Gt 
Takakamera:  16,1 Mpx 
Etukamera:  15,9 Mpx 
Radio:  ei ole 
Musiikkisoitin:  kyllä
Puheaika:  24 tuntia 
Käyttöjärjestelmä:  Alkuperäinen: OxygenOS 3.5.1 (perustuu Android 6.0:aan)  Nykyinen: OxygenOS 6.0.4 (perustuu Android 9.0.0:aan) 
Akku:  3 400 mAh 
Tiedonsiirto:  WLAN: 802.11 a/b/g/n/ac  Bluetooth 4.2  NFC 
Liitännät:  3,5 mm kuulokeliitäntä  USB Type-C 1.0 
Muistikorttipaikka:  ei ole 
Infobox OKNimi-testi OK: 
OnePlus 3T on kiinalaisen OnePlussan valmistama älypuhelin, joka on OnePlus 3:n seuraaja. Se julkaistiin marraskuussa 2016 ja tuli myyntiin joulukuussa 2016. OnePlus 3T sai arvostelijoilta hyvän vastaanoton. Sitä kehuttiin erityisesti hyvästä hinta-laatusuhteesta.
OnePlus 3T:ssä on 5,5 tuuman näyttö, jonka tarkkuus on 1 920 × 1 080 pikseliä. Siinä on Qualcomm Snapdragon 821 -järjestelmäpiiri, kuusi gigatavua keskusmuistia ja 3 400 milliampeeritunnin akku. Puhelin on saatavilla tummanharmaana ja valkoisena 64 gigatavun massamuistilla. Tummanharmaasta versiosta on tarjolla myös 128 gigatavun massamuistilla varustettu versio. OnePlus 3T muistuttaa ulkoisesti pitkälti edeltäjäänsä OnePlus 3:a. Siinä on edeltäjäänsä parempi etukamera, tehokkaampi suoritin, suurempi akun kapasiteetti ja parempi takakameran linssisuojus.
Julkistus

OnePlussalla oli vaikeuksia saada riittävästi OnePlus 3:ssa käytettyjä AMOLED-näyttöjä, joten sen huhuttiin 11. lokakuuta 2016 julkaisevan julkaisevan LCD-näytöllä ja tehokkaammalla prosessorilla varustetun puhelimen. Evan Blass vihjasi 27. lokakuuta OnePlus 3:n seuraajan olevan OnePlus 3T -niminen 80 dollaria edeltäjäänsä kalliimpi malli, mikä olisi tarkoittanut 479 dollarin hintaa. Myöhemmin samana päivänä Sina Weibossa julkaistun päivityksen mukaan OnePlus 3T:ssä olisi Sonyn Exmor RS IMX398 -kuvakenno, Snapdragon 821 -järjestelmäpiiri ja kuusi gigatavua käyttömuistia. OnePlus 3T:n julkaisua edeltävänä päivänä siinä huhuttiin olevan myös 3 300 milliampeeritunnin akku, takakameran aukkosuhde f/1,7 ja Android 7.0:aan pohjautuva käyttöjärjestelmä.
OnePlus julkaisi aiemmat lippulaivamallinsa noin vuoden välein. OnePlus 3T julkaistiin 15. marraskuuta 2016, hieman yli viisi kuukautta OnePlus 3:n julkaisun jälkeen. Sen tekniset tiedot julkaistiin OnePlussan verkkosivuilla hieman ennen virallista julkaisua. OnePlus 3T:n julkaisun myötä OnePlus 3:n myynti loppui.
Ominaisuudet

OnePlus 3T:ssä ei ole muistikorttipaikkaa. Se painaa 158 grammaa. Siinä on paikka kahdelle nano-SIM-kortille puhelimen oikeassa ylälaidassa.
Ominaisuudet > Muotoilu

OnePlus 3T muistuttaa muotoilultaan hyvin pitkälti OnePlus 3:a. Sen runko on materiaaliltaan kokonaan mattapintaiseksi puhallettua alumiinia. Puhelin on muotoilultaan pelkistetty. Takakuori on keskeltä tasainen ja reunoja kohti kaartuva. Takakuoressa on ylä- ja alalaidassa mustat antenniraidat. Puhelimen kulmat on pyöristetty. OnePlus 3T on 152,7 millimetriä korkea, 74,7 millimetriä leveä ja 7,35 millimetriä paksu. Puhelimen etupuoli on mallista riippuen valkoinen tai musta. Metallisen takakuoren värivaihtoehdot ovat harmaa ”Gunmetal” ja kullanhohtoinen ”Soft Gold”. ”Gunmetal” on hieman OnePlus 3:n ”Graphite”-väriä tummempi.
Puhelimessa on näytön alapuolella kapasitiivinen kotinäppäin, johon on integroitu sormenjälkitunnistin. Sen ympärillä on kapasitiiviset navigointipainikkeet, jotka voi vaihtaa käyttöjärjestelmän omiin ohjelmallisiin näytön alalaidassa näkyviin painikkeisiin. Kapasitiivisten navigointipainikkeiden (paluu ja moniajo) paikkaa voi vaihtaa keskenään ja niihin voi asettaa lisätoimintoja pitkälle painallukselle ja kaksoisnapautukselle.
Puhelimen oikeassa laidan yläosassa on virtapainike. Vasemmassa laidassa on äänenvoimakkuuspainike ja sen yläpuolella kolmiportainen ”Alert Slider” -niminen ilmoitusvalitsin. Alert Sliderin avulla puhelimen ääniasetuksia voi muuttaa nopeasti. OnePlus 3T:n alalaidassa 3,5 millimetrin kuulokeliitäntä, lataamiseen käytettävä USB Type-C -liitäntä ja mikrofonin sekä kaiuttimen aukot. Puhelimen ylälaita on umpinainen.
Ominaisuudet > Akku

OnePlus 3T:ssä on 3 400 milliampeeritunnin litiumioniakku, joka tukee OnePlussan omaa Dash-pikalatausta. Dash-pikalataus toimii vain OnePlussan omalla 20 watin laturilla, jonka sähkövirta on neljä ampeeria ja jännite viisi volttia. Dash-pikalatauksella akku latautuu puolessa tunnissa nollasta prosentista 60 prosenttiin. Akun lataaminen täyteen kestää Dash-pikalatauksella tunnin ja 15 minuuttia. Puhelimen eniten lämpöä tuottavat komponentit on sijoitettu laturin puoleiseen päähän, joten puhelin ei juurikaan lämpene ladattaessa. OnePlus 3 ei tue langatonta latausta.
Ominaisuudet > Tekniset tiedot

OnePlus 3T:ssa on neljällä Kryo-ytimellä (2 × 2,35 GHz & 2 × 1,6 GHz) varustettu Snapdragon 821 -järjestelmäpiiri, joka oli puhelimen julkaisuhetkellä tehokkain saatavilla oleva vaihtoehto. Snapdragon 821:n FinFET-tekniikalla tehtävä tuotantoprosessi on 14 nanometriä. Puhelimen grafiikkapiiri on Adreno 530, jonka kellotaajuus on 653 megahertsiä. OnePlus 3 sai puhelinten suorituskykyä mittaavassa AnTuTu-testissä vuonna 2016 keskimäärin 163 013 pistettä. Tuloksellaan se oli vuonna 2016 testatuista laitteista pisteiden keskiarvon mukaan kolmanneksi paras.
OnePlus 3T on saatavilla 64 ja 128 gigatavun massamuistilla, joka on UFS 2.0 -tyyppiä. 128 gigatavun muistilla varustettu vaihtoehto on saatavilla vain ”Gunmetal”-värisenä. Käyttäjällä on 128 gigatavun massamuistista käytettävissään 113 gigatavua. Puhelimessa on kuusi gigatavua LPDDR4-muististandardilla varustettua keskusmuistia.
Ominaisuudet > Näyttö

OnePlus 3T:ssä on Samsungin valmistama Optic AMOLED -näyttö, joita pidetään yleisesti huipputason näyttönä. 5,5 tuuman näyttö kattaa 73,1 prosenttia puhelimen ulkomitoista, mikä oli julkaisuhetkellä hyvää keskiluokkaa. Puhelimen näytön tarkkuus on 1 920 × 1 080 pikseliä. Näytön pikselitiheys on 401 pikseliä tuumaa kohden. Näyttö on kestävää Corning Gorilla Glass 4 -lasia. Sen kirkkaus on 538 kandelaa per neliömetri.
Ominaisuudet > Kamera

OnePlus 3T:n takakameran resoluutio on 16,1 megapikseliä ja aukkosuhde f/2.0. Se käyttää Sonyn Exmor RS IMX298 -kennoa, jossa on 1,12 mikrometrin kokoiset pikselit. Takakamerassa on optinen ja elektroninen kuvanvakain sekä yksi LED-salamavalo. Takakamera tukee Raw-kuvausta ja vaihetunnistukseen perustuvaa automaattitarkennusta. Takakameralla voi kuvata videoita korkeintaan 4K-tarkkuudella kuvataajuudella 30. Takakameran 4K-tarkkuudella bittivirta on 51–56 megabittiä sekunnissa ja äänenlaatu 96 kilobittiä sekunnissa. Takakameran linssisuojus on safiirikristallia.
OnePlus 3T:n etukameran resoluutio on 15,9 megapikseliä ja aukkosuhde f/2.0. Se käyttää Samsungin 3P8SP -kennoa, jossa on 1,0 mikrometrin kokoiset pikselit. Etukamerassa on automaattitarkennus ja hymyntunnistus, joka ottaa automaattisesti kuvan tunnistaessaan hymyilevät kasvot. Etukamera tukee videokuvausta 1080p-tarkkuudella.
OnePlus 3T:n kamerasovellus on käyttöliittymältään ja ominaisuuksiltaan melko yksinkertainen. Manuaalitilassa käyttäjä voi säätää ISO-arvoa väliltä 100–32 00, valotusaikaa (korkeintaan 1/17 sekuntia), valkotasapainoa ja tarkennusta. Kuvaustiloja ovat kuvan dynamiikkaa parantava HDR ja kuvan kohinaa vähentävä sekä yksityiskohtien määrää lisäävä HQ.
Ominaisuudet > Käyttöjärjestelmä

Julkaisuhetkellä OnePlus 3T:n käyttöjärjestelmä oli Android 6.0.1:een pohjautuva OxygenOS 3.5, jossa on vain pieniä muutoksia puhtaaseen Androidiin. OxygenOS antaa käyttäjälle normaalia Androidia laajemmat oikeudet puhelimen toimintoihin. Se sisältää melko vähän valmistajan omia valmiiksi asennettuja sovelluksia.
OnePlus lupasi OnePlus 3:lle ja OnePlus 3T:lle käyttöjärjestelmäpäivityksen Android 7.0:aan vuonna 2016. OnePlus 3T:lle julkaistiin yksi Android 7.0:n betaversio 31. joulukuuta 2016. Myöhemmin samana päivänä OnePlus 3T:lle alettiin jaella Android 7.0:aan pohjautavaa OxygenOS 4.0 -käyttöjärjestelmää. Vuoden 2016 puolella päivityksen sai vain muutama prosentti käyttäjistä. Päivitys tuli laajempaan jakeluun muutama päivä jakelun aloittamisen jälkeen. OnePlus 3T:lle alettiin jaella Android 7.1.1:een pohjautuvaan OxygenOS 4.1 - käyttöjärjestelmää 20. maaliskuuta 2017. OnePlus ilmoitti 23. maaliskuuta OnePlus 3T:n saavan seuraavien päivitysten myötä tuen Google Assistant -virtuaaliavustajalle.
Ominaisuudet > Käyttöverkot

OnePlus 3T:stä on julkaistu eri alueille kolme mallia, joissa on eri käyttöverkot.
| Malli | Alueet | UMTS-taajuuskaistat | LTE-taajuuskaistat |
| --- | --- | --- | --- |
| A3010 | Kiina | 1 / 2 / 5 / 8 | FDD 1 / 3 / 5 / 7 / 8 TDD 38 / 39 / 40 / 41 |
| A3000 | Pohjois-Amerikka | 1 / 2 / 4 / 5 / 8 | FDD 1 / 2 / 4 / 5 / 7 / 8 / 12 / 17 / 30 |
| A3003 | Eurooppa & Aasia | 1 / 2 / 5 / 8 | FDD 1 / 3 / 5 / 7 / 8 / 20 TDD 38 / 40 |
Myynti

| Myyntitilastot Elisalla> Kuukausi | Myyntitilastot Elisalla> Henkilöasiakkaiden sijoitus | Myyntitilastot Elisalla> Yritysasiakkaiden sijoitus |
| --- | --- | --- |
| Marraskuu 2016 |  9. | Ei 15 parhaan joukossa |
| Joulukuu 2016 |  1. |  4. |
Tammikuu 2017:  1.
| Helmikuu 2017 |  1. |  2. |
| Maaliskuu 2017 |  1. |  2. |
| Huhtikuu 2017 |  1. |  2. |
| Toukokuu 2017 |  1. |  3. |

OnePlus 3T:n Gunmetal-värivaihdon myynti alkoi Euroopassa 28. marraskuuta 2016, joten se ehti vuoden 2016 joulumarkkinoille. Suomessa OnePlus 3T:tä yksinoikeudella myyvä Elisa myi rajoitetun erän OnePlus 3T:tä jo 22. joulukuuta Helsingin Aleksanterinkadun myymälässään. Julkaisun aikaan 64 gigatavun mallin suositushinta oli 439 euroa ja 128 gigatavun mallin 479 euroa. Puhelinta myytiin Suomessa OnePlussan ja Elisan verkkokaupoissa sekä Elisan myymälöissä. Marraskuun 2016 lopussa myyntiin tullut OnePlus 3T oli marraskuussa Elisan yhdeksänneksi myydyin puhelin henkilöasiakkaille. Joulukuussa 2016 OnePlus 3T nousi Elisan myydyimmäksi puhelimeksi henkilöasiakkaille. OnePlus 3T:n myyntipakkaus sisältää puhelimen lisäksi punaisen USB Type-C -kaapelin, Dash Charger -pikalaturin, SIM-korttipaikan avaustyökalun, alennuskoodin OnePlussan lisätarvikekauppaan, pika-aloitusoppaan, turvallisuusohjeet ja Never Settle -tarran.
OnePlus 3T oli vuonna 2017 Elisan henkilöasiakkaille toiseksi myydyin puhelin ja yritysasiakkaille neljänneksi myydyin.
Myynti > Erikoisversiot

OnePlussan yhdessä Colette-muotimyymälän kanssa toteuttamat pop up -myymälät olivat suosittuja, joten OnePlus teki Coletten 20-vuotisjuhlien kunniaksi erikoisversion OnePlus 3T:stä. 128 gigatavun massamuistilla varustettu OnePlus 3T colette edition on väritykseltään täysin musta. Sen takakuoren alalaitaan on kaiverrettu teksti ”colette”. Erikoisversiota on myynnissä vain 250 kappaletta Coletten Pariisissa sijaitsevasta myymälästä 21. maaliskuuta 2017.
OnePlus julkisti 22. maaliskuuta 2017 uuden rajoitetun OnePlus 3T Midnight Black Limited Edition -erikoisversion OnePlus 3T:stä. Täysin musta 128 gigatavun massamuistilla varustettu Midnight Black on käytännössä identtinen aiemmin julkaistun colette editionin kanssa, mutta siihen ei ole kaiverrettu Coletten logoa, ja siinä on oletuksena eri taustakuva. Midnight Black -erikoisversiossa on kolme 14 mikrometrin paksuista pinnoitekerrosta. Midnight Black -erikoisversio vastaa hinnaltaan tavallisten 128 gigatavun massamuistilla varustettua OnePlus 3T:tä. Siitä tuli ensimmäisenä myyntiin 250 kappaleen erä Hypebeastin verkkokaupassa 24. maaliskuuta kello 18.00 alkaen. Suomessa Midnight Black -erikoisversiota myytiin Elisa Kulma -myymälässä Helsingissä rajoitettu erä 25. maaliskuuta kello 14.00 alkaen. Midnight Black tuli laajemmin myyntiin Elisan myymälöissä ja verkkokaupoissa 28. maaliskuuta. Myöhemmin se tuli Euroopassa ja Pohjois-Amerikassa rajoitetuksi ajaksi myyntiin myös OnePlussan verkkokaupassa.
Vastaanotto

OnePlus 3T sai hyvän vastaanoton. Sitä kehuttiin erityisesti hyvästä suorituskyvystä ja hinta-laatusuhteesta. OnePlus 3T:tä pidettiin hieman OnePlus 3:a parempana, mutta etukameran resoluution nosto miellettiin monissa arvosteluissa turhaksi. Monien arvostelijoiden mielestä ero oli kuitenkin niin pieni, ettei OnePlus 3:n omistajan kannata päivittää OnePlus 3T:hen.
Taskumuron arvostelija Juha Kokkonen kehui OnePlus 3T:n tehokasta järjestelmäpiiriä, runsasta RAM-muistin määrää ja hyvää hinta-laatusuhdetta. Hän piti puhelimen akkukestoa ja näyttöä kohtalaisen hyvinä. Digitodayn arvostelija Henrik Kärkkäinen kehui OnePlus 3T:n hyvää hinta-laatusuhdetta, mutta moitti puhelinta vain keskinkertaisesta takakamerasta. Mobiili.fin arvostelija Janne Laakso kehui OnePlus 3T:tä hyvästä viimeistelystä ja erinomaisesta hinta-laatusuhteesta. Hän kritisoi puhelinta roiskevesitiiviyden puutteesta. OnePlus 3T voitti Tekniikan Maailman älypuhelinvertailun jättäen taakseen iPhone 7:n, Huawei Honor 8:n, Oukitel K6000 Pron ja Sony Xperia XZ:n.
Aiheesta muualla

Kuvia tai muita tiedostoja aiheesta OnePlus 3T Wikimedia Commonsissa
Viralliset verkkosivut
Käyttöohjeet
Alumiinikuorinen OnePlus 3T takaa.
OnePlus 3T:n takakamera.
Rafael Márquez

| 0 | 1 | 2 |
| --- | --- | --- |

Henkilötiedot
Koko nimi: Rafael Márquez Álvarez
Syntymäaika: 13. helmikuuta 1979 (ikä 45)
Syntymäpaikka: Zamora, Meksiko
Pelipaikka: puolustaja
Pituus: 182 senttimetriä
Lempinimi: Rafa
Junioriseurat
:  Atlas
Seurat
| Vuodet | Seura | O (M) |
| 1996–1999 1999–2003 2003–2010 2010– |  Atlas  Monaco  Barcelona  New York Red Bulls | 77 (6) 87 (5) 163 (9) 44 (1) |
Maajoukkue
| 1997–2018 |  Meksiko | 147 (17) |
 Seurajoukkueuran tilastot kattavat vain kansalliset sarjat, päivitetty 2. marraskuuta 2012.  Maajoukkueuran tilastot päivitetty 24. heinäkuuta 2018.
Rafael Márquez Álvarez (s. 13. helmikuuta 1979 Zamora, Meksiko) on meksikolainen jalkapalloilija. Useimmiten keskuspuolustajana pelannut, 180 senttimetriä pitkä Márquez pelasi kotimaansa lisäksi Euroopassa ja Yhdysvalloissa.
Márquez aloitti ammattilaisuransa Atlasissa, jota hän edusti kolmen kauden ajan ennen siirtoaan Ranskan liigaan, Monacon riveihin. Monacossa hän nousi yhdeksi parhaista Euroopassa pelaavista puolustajista ja voitti Ranskan-mestaruuden, Ranskan liigacupin ja Ranskan supercupin. Kaudeksi 2003–2004 Márquez siirtyi Barcelonaan, jossa viettämänsä seitsemän kauden aikana hän voitti muun muassa neljästi Espanjan-mestaruuden, kahdesti Mestarien liigan ja kerran Espanjan cupin. Hän siirtyi New York Red Bullsiin elokuussa 2010.
Meksikon maajoukkueessa Márquez oli pitkään yksi joukkueen kantavista voimista. Maajoukkueuran parhaita saavutuksia ovat vuosien 2002, 2006, 2010, 2014 ja 2018 MM-kilpailuihin selviämisen lisäksi Maanosaliittojen cupin voitto vuodelta 1999 ja Gold Cupin voitto vuodelta 2003. Hän pelasi maajoukkueessa 147 ottelua ja teki niissä 17 maalia.
Aiheesta muualla

Wikimedia Commonsissa on kuvia tai muita tiedostoja aiheesta .
Márquez Football Database -sivustolla (englanniksi)
Meksikon kokoonpano
Meksikon joukkue – Jalkapallon MM-kilpailut 2002
1 Pérez |
2 de Anda |
3 García |
4 Márquez |
5 Vidrio |
6 Torrado |
7 Morales |
8 García Aspe |
9 Borgetti |
10 Blanco |
11 Luna |
12 Sánchez |
13 Mercado |
14 Villa |
15 Hernández |
16 Carmona |
17 Palencia |
18 J. Rodríguez |
19 Caballero |
20 Brown |
21 Arellano |
22 A. Rodríguez |
23 Campos |
Valmentaja Aguirre
Meksikon joukkue – Jalkapallon MM-kilpailut 2006
1 O. Sánchez |
2 C. Suárez |
3 C. Salcido |
4 R. Márquez |
5 R. Osorio |
6 G. Torrado |
7 A. Naelson |
8 P. Pardo |
9 J. Borgetti |
10 G. Franco |
11 R. Morales |
12 J. Corona |
13 G. Ochoa |
14 G. Pineda |
15 J. Castro |
16 M. Méndez |
17 F. Fonseca |
18 A. Guardado |
19 O. Bravo |
20 R. García |
21 J. Arellano |
22 F. Rodríguez |
23 L. Pérez |
Valmentaja Lavolpe
Meksikon joukkue – Jalkapallon MM-kilpailut 2010
1 Pérez |
2 Rodríguez |
3 Salcido |
4 Márquez |
5 Osorio |
6 Torrado |
7 Barrera |
8 Castro |
9 Franco |
10 Blanco |
11 Vela |
12 Aguilar |
13 Ochoa |
14 Hernández |
15 Moreno |
16 Juárez |
17 Giovani |
18 Guardado |
19 Magallón |
20 Torres Nilo |
21 Bautista |
22 Medina |
23 Michel |
Valmentaja Aguirre
Meksikon joukkue – Jalkapallon MM-kilpailut 2014
1 Corona |
2 Rodríguez |
3 Salcido |
4 Márquez |
5 Reyes |
6 H. Herrera |
7 Layún |
8 Fabián |
9 Jiménez |
10 dos Santos |
11 Pulido |
12 Talavera |
13 Ochoa |
14 Hernández |
15 Moreno |
16 Ponce |
17 Brizuela |
18 Guardado |
19 Peralta |
20 Aquino |
21 Peña |
22 Aguilar |
23 Vázquez |
Valmentaja M. Herrera
Meksikon joukkue – Jalkapallon MM-kilpailut 2018
1 Jo. Corona |
2 Ayala |
3 Salcedo |
4 Márquez |
5 Gutiérrez |
6 J. dos Santos |
7 Layún |
8 Fabián |
9 Jiménez |
10 G. dos Santos |
11 Vela |
12 Talavera |
13 Ochoa |
14 Hernández |
15 Moreno |
16 Herrera |
17 Je. Corona |
18 Guardado |
19 Peralta |
20 Aquino |
21 Álvarez |
22 Lozano |
23 Gallardo |
Valmentaja Osorio
Preiviiki

Selkäkivi
Preiviiki (ruots. Bredvik, laajalahti) on kylä Porissa, kaupungin länsipuolella. Se oli osa Porin maalaiskuntaa, joka liitettiin Porin kaupunkiin vuonna 1967. Kylässä on 272 asukasta (2017).
Ilta-aurinkoa Preiviikinlahdella
Preiviiki sijaitsee Preiviikinlahden rannalla, joka on yksi Suomen runsaslintuisimmista rannoistalähde?. Preiviiki mainittiin jo vuonna 1491. Preiviikin kalarannassa sijaitsee lintutorni, jota voidaan pitää alkupisteenä Preiviiki–Yyteri-luontopolullekenen mukaan?. Polku kiertää 4 600 hehtaarisen Preiviikinlahden ja päättyy Yyterin hiekoille. Preiviikinlahti ja sen rannat kuuluvat Natura 2000 -suojeluohjelmaan.
Preiviikissä sijaitsevat toimintansa vuonna 2006 lopettanut Porin lyhytaaltoasema sekä Porin keskiaaltoasema, jonka nykyinen omistaja on Digita Oy.
Aiheesta muualla

Preiviikin internetsivusto
Preiviikin historiaa
Preiviikin kylä Kestinkujan risteyksestä nähtynä.
Leo von Caprivi

| Leo von Caprivi |
| --- | --- |

Saksan valtakunnankansleri
 20. maaliskuuta 1890 – 26. lokakuuta 1894  
Monarkki:  Vilhelm II
Varakansleri:  Karl Heinrich von Boetticher
Edeltäjä:  Otto von Bismarck
Seuraaja:  Chlodwig zu Hohenlohe-Schillingsfürst 
Preussin pääministeri
 20. maaliskuuta 1890 – 22. maaliskuuta 1892  
Monarkki:  Vilhelm II
Edeltäjä:  Otto von Bismarck
Seuraaja:  Botho zu Eulenburg
Henkilötiedot
Syntynyt: 24. helmikuuta 1831 Charlottenburg
Kuollut: 6. helmikuuta 1899 Skyren
Tiedot
Puolue:  sitoutumaton
 Nimikirjoitus
Leo von Caprivi (koko nimeltään Georg Leo Graf von Caprivi de Caprara de Montecuccoli) (24. helmikuuta 1831 Charlottenburg, Preussi (nyk. osa Berliiniä) – 6. helmikuuta 1899 Skyren, Saksa (nyk. Skórzyn, Puola)) oli saksalainen kenraalimajuri, joka toimi Saksan valtakunnankanslerina vuosina 1890–1894. Caprivi seurasi kanslerina rautakansleri Otto von Bismarckia ja on jäänyt vähäisten saavutustensa vuoksi kuuluisan edeltäjänsä varjoon. Eräät Caprivin toimet kanslerina, kuten esimerkiksi hänen pyrkimyksensä vapaakauppaan, suututtivat erityisesti Saksan junkkereita. Caprivi myös lopetti Bismarckin aikaisen sotilaallisen ja taloudellisen yhteistyön Venäjän kanssa eikä kyennyt muodostamaan läheisiä suhteita Isoon-Britanniaan. Toisaalta hän edisti menestyksekkäästi Saksan armeijan uudelleenorganisointia.
Nykyisin Namibian koillisosassa sijaitseva Caprivin kaistale (saks. Caprivizipfel, engl. Caprivi Strip) on nimetty valtakunnankansleri Caprivin mukaan.
Pertti Voutilainen

| Pertti Voutilainen> Henkilötiedot |
| --- | --- |
Syntynyt: 22. kesäkuuta 1940 (ikä 84) Kuusjärvi, Outokumpu
Arvonimi: vuorineuvos
Muut tiedot
Yritys:  Outokumpu
Asema:  pääjohtaja 1980–1991
Hallitusjäsenyydet:  Agnico-Eagle Mines  Metso  Upponetti
Tutkinnot:  DI, KTK
Pertti Juhani Voutilainen (s. 22. kesäkuuta 1940 Kuusjärvi, Outokumpu) on vuorineuvos ja suomalainen elinkeinoelämän vaikuttaja, koulutukseltaan diplomi-insinööri ja kauppatieteiden kandidaatti.
Pisimmän päivätyönsä Pertti Voutilainen on tehnyt Outokumpu Oyj:n palveluksessa. Ura alkoi 1964 Kotalahden kaivoksella, josta hän siirtyi Outokummun pääkonttoriin 1966 ja toimi kaivosteknillisessä ryhmässä vuoteen 1970. Vuodesta 1971 Voutilainen toimi pääkonttorissa tuotanto- ja yrityssuunnittelun tehtävissä. Vuonna 1977 hän sai nimityksen kaivos- ja kehitystoimen johtajaksi ja 1978 Outokummun johtokunnan jäseneksi. Outokummun pääjohtaja 1980–1991 ja sen jälkeen Kansallis-Osake-Pankin viimeinen pääjohtaja ja Merita Pankin ensimmäinen toimitusjohtaja 30. kesäkuuta 2000 asti. Hänen seuraajanaan Merita Pankin toimitusjohtajana toimi Kari Jordan. Vuonna 2002 Merita fuusioitui ruotsalaisen Nordbankenin kanssa, jonka jälkeen pankin nimeksi tuli Nordea.
Voutilainen on toiminut kanadalaisen kaivosyhtiö Agnico Eagle Minesin hallituksessa vuodesta 2005. Hän on myös Metson ja it-yritys Upponetin hallituksissa. Voutilainen jätti vuosina 2018–2019 maksamatta verottajalle 181 000 euron verot. Myöhemmin 
Voutilainen joutui epäillyksi Agnico Eagle Minesin palkkioasioihin liittyen törkeästä vero­petoksesta, ja syyte nostettiin helmikuussa 2023 Länsi-Uudenmaan käräjäoikeudessa. Voutilainen tuomittiin yhdeksän kuukauden ehdolliseen vankeuteen törkeästä veropetoksesta marraskuussa 2024.
Aiheesta muualla

Jyrki Vesikansa: / Voutilainen, Pertti (1940—) Kansallisbiografia-verkkojulkaisu (maksullinen).  30.7.2007 (päivitetty 17.9.2008). Helsinki:  Suomalaisen Kirjallisuuden Seura.
Jaana Laitinen-Pesola

| Jaana Kristiina Laitinen-Pesola |
| --- | --- |
 Jaana Laitinen-Pesola heinäkuussa 2010.
Henkilötiedot
Syntynyt: 6. syyskuuta 1958 (ikä 66) Pori
Poliitikko
Puolue:  kokoomus
Asema:  kansanedustaja, kaupunginvaltuutettu
Kotipaikka:  Pori
Jaana Kristiina Laitinen-Pesola (o.s. Laitinen, s. 6. syyskuuta 1958 Pori) on suomalainen poliitikko ja ammattiyhdistystoimija. Hän oli kokoomuksen kansanedustaja vuosina 2015–2019 ja Porin kaupunginvaltuutettu vuodesta 2013. Hän toimi kaupunginhallituksen puheenjohtajana 2013–2015.
Vuosina 1997–2013 Laitinen-Pesola oli sosiaali- ja terveysalan ammattijärjestö Tehyn puheenjohtaja. Koulutukseltaan hän on sairaanhoitaja ja terveydenhuollon maisteri.